
Lokalna Akcijska Skupina Mežiške doline je bila konec leta 2007 ustanovljena z namenom spodbujati razvoj podeželskega območja Mežiške doline po pristopu LEADER   "od spodaj navzgor". 
Temelj delovanja LAS Mežiške doline je bila Lokalna razvojna strategija za območje Mežiške doline, ki je bila pripravljena za programsko obdobje 2007 – 2013.
 LAS Mežiške doline je pričela z aktivnostmi za novo programsko obdobje 2014-2020.
Ključna podlaga za delovanje LAS v tem obdobju bo nova Strategija Lokalnega Razvoja (SLR), ki bo opredelila skupno vizijo, cilje, prioritete in merljive kazalnike, ki jih želimo na področju razvoja podeželja skupaj doseči do leta 2020. Pri tem procesu je bistvenega pomena aktivno sodelovanje vseh zainteresiranih lokalnih deležnikov iz vseh treh sektorjev – javnega, ekonomskega in civilnega
Zato vabimo vse, ki želite aktivno sodelovati pri pripravi strategije, da se nam pridružite na delavnici, ki bo v torek, 2. junija 2015 v sejni sobi Občine Črna na Koroškem, s pričetkom ob 17.00 uri.
Na delavnici želimo z vašo pomočjo obravnavati vsebinska področja z naborom projektnih idej za umestitev v Strategijo lokalnega razvoja za območje Mežiške doline.
Delavnica bo potekala v dveh delih – po uvodni predstavitvi in skupnem premisleku o želeni prihodnosti našega območja, bomo evidentirali konkretne ideje za projekte, ki bodo pripomogli k realizaciji želene prihodnosti. 
Zato vas vabimo, da nam že pred delavnico na priloženem obrazcu pošljete vaše konkretne projektne ideje za novo obdobje, lahko pa jih prinesete tudi s seboj na delavnico.
Opozarjamo, da ne gre za razpis za prijavo projektov ampak za povabilo k zbiranju projektnih idej, da bomo lažje pripravili SLR. Razpisi za projekte bodo objavljeni po potrditvi SLR, kar bo predvidoma spomladi 2016!
Več informacij dobite na spletni strani LAS Mežiške doline www.las-md.si 
ali po telefonu 059 091 080, Viktorija Barbič!

PRIDRUŽITE SE NAM, SKUPAJ LAHKO NAREDIMO BOLJE! 

Evropski kmetijski sklad za razvoj podeZelja: Evropa investira v podezelie




